Document ID: 31988R4063

Komisjoni määrus (ESTÜ, EMÜ, Euratom) nr 4063/88,
21. detsember 1988,
millega nähakse ette Euroopa Kutseõppe Arenduskeskuse personali teenistustingimuste artikli 46a rakendussätted
EUROOPA ÜHENDUSTE KOMISJON,
võttes arvesse nõukogu 29. juuni 1976. aasta määrust (ESTÜ, EMÜ, Euratom) nr 1859/76, millega kehtestatakse Euroopa Kutseõppe Arenduskeskuse personali teenistustingimused, [1] viimati muudetud nõukogu määrusega (Euratom, ESTÜ, EMÜ) nr 679/87, [2] eriti selle artiklit 46a,
võttes arvesse nimetatud artikli 46a lõikes 2 sätestatud eksperdikomitee arvamust
ning arvestades, et:
Euroopa Kutseõppe Arenduskeskuse personali teenistuseeskirjade artikliga 46a nähakse ette tingimused töötustoetuse maksmiseks endistele töötajatele, kes pärast töösuhte lõpetamist keskuses on jäänud tööta;
komisjon peab kehtestama tingimused, mida ta peab vajalikuks nimetatud artikli 46a lõike 2 kohaldamiseks;
komisjoni määrusega (ESTÜ, EMÜ, Euratom) nr 91/88 [3] nähakse ette Euroopa Kutseõppe Arenduskeskuse personali teenistuseeskirjade artikliga 64a identse Euroopa ühenduste muude teenistujate teenistustingimuste artikli 28a rakendussätted,
ON VASTU VÕTNUD KÄESOLEVA MÄÄRUSE:
Artikkel 1
Euroopa Kutseõppe Arenduskeskuse personali suhtes kohaldatakse analoogia põhjal määruse (ESTÜ, EMÜ, Euratom) nr 91/88 sätteid, välja arvatud määruse artikkel 5.
Artikkel 2
Käesolev määrus jõustub 20. päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. detsember 1988

Labels: 0
15